விவேக் மிசுரா

விவேக் மிசுரா (Vivek Mishra) இந்தியாவின்  உத்தரபிரதேச மாநிலம் அலகாபாத்தைச் சேர்ந்த ஓர்  இந்திய சீருடற்பயிற்சி விளையாட்டு வீரராவார். 1986 ஆம் ஆண்டு செப்டம்பர் மாதம் 8 அன்று இவர் பிறந்தார்.

2006 பொதுநலவாய விளையாட்டுப் போட்டிகள்  மற்றும் 2006 ஆசிய விளையாட்டு போன்ற அனைத்துலகப் போட்டிகளில் இவர் இந்தியாவை பிரதிநிதித்துவப்படுத்தியுள்ளார்.

2010 ஆம் ஆண்டு நடைபெற்ற பொதுநலவாய விளையாட்டுப் போட்டிகளுக்கான இந்திய சீருடற்பயிற்சி  அணிக்கு  அலகாபாத்திலிருந்து தெரிவு செய்யப்பட்ட ஐந்து சீருடற்பயிற்சி விளையாட்டு வீர்ர்களில் இவரும் ஒருவராக இருந்தார்.  ஆனால் தாடை எலும்பு முறிவு காரணமாக இவரால் போட்டியிட முடியவில்லை.


மிசுராவின் தேசிய மற்றும் அனைத்துலக தடகள சாதனைகளுக்காக இவருக்கு 2008-2009 ஆண்டு காலத்திற்கான லட்சுமன் விருது வழங்கப்பட்டது.Laxman, Rani Laxmi Bai awards given away, இந்தியன் எக்சுபிரசு, 10 September 2011. Retrieved 22 October 2013.  வெண்கலச் சிலை, காகிதச் சுருள், 50000 ரூபாய் பொன்முடிப்பு முதலானவை இவ்விருதுக்கான பரிசுப் பொருட்களாகும்.
 மேற்கோள்கள் 

பகுப்பு:1986 பிறப்புகள்
பகுப்பு:இந்தியச் சீருடற்பயிற்சி விளையாட்டு வீரர்கள்
பகுப்பு:உத்தரப் பிரதேச நபர்கள்
பகுப்பு:வாழும் மக்கள்